Број: 03-135/22

Датум: 29.04.2022. године

На основу члана 50. Правила Бањалучке берзе а.д. Бања Лука број 01-УО-756/12 од 16.11.2012. године, број 01‐УО‐537/14 од 05.09.2014. године, број 01‐УО‐176/18 од 11.05.2018. године, број 01‐УО‐480/18 од 13.11.2018. године, број 01‐УО‐395/19 од 11.09.2019. године и број 01‐УО‐405/21 од 04.11.2021. године, а рјешавајући по захтјеву емитента Нискоградња д.о.о. Лакташи за уврштење хартија од вриједности на слободно тржиште, директор Берзе доноси

**O Д Л У К У**

**о уврштењу хартија од вриједности**

1. На слободно тржиште – тржиште обвезница уврштавају се обвезнице ознаке NISG-O-C емитента Нискоградња д.о.о. Лакташи, број емитованих обвезница 2.500 појединачне номиналне вриједности 1.000,00 КМ.
2. Трговање хартијама од вриједности из тачке 1. ће почети 04.05.2022. године.
3. Ова одлука ступа на снагу даном доношења.

**О б р а з л о ж е њ е**

Дана 29.04.2022. године агент емисије Монет Брокер доставио је Бањалучкој берзи Захтјев за уврштење хартија од вриједности из тачке 1. диспозитива на слободно тржиште. Уз захтјев је достављен извјештај о проценту хартија од вриједности у власништву управе емитента, Јединствени проспект емисије обвезница, одлукa о емисији, амортизациони план и обавјештење Централног регистра о регистрацији хартија од вриједности.

Чланом 50 став 6. Правила Бањалучке берзе прописано је да када установи да су испуњени услови за уврштење хартија од вриједности на слободно тржиште, директор доноси одлуку о уврштењу, те доставља емитенту на потпис уговор у коме су регулисана права и обавезе емитента и Берзе.

Разматрајући запримљену документацију утврђено је да су испуњени сви услови за уврштење хартија од вриједности на слободно тржиште, те је одлучено као у диспозитиву.

ДИРЕКТОР

Милан Божић

Достављено:

* Комисији за хартије од вриједности Републике Српске
* Централном регистру хартија од вриједности
* Члановима Берзе
* Емитенту
* Архиви